CELEX: 32015R1154
Language: fi
Date: 2015-07-14 00:00:00
Title: Komission täytäntöönpanoasetus (EU) 2015/1154, annettu 14 päivänä heinäkuuta 2015, tehoaineen sulfosulfuroni hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti)

15.7.2015   
            
            
               FI
            
            
               Euroopan unionin virallinen lehti
            
            
               L 187/18
            
         KOMISSION TÄYTÄNTÖÖNPANOASETUS (EU) 2015/1154,
   annettu 14 päivänä heinäkuuta 2015,
   tehoaineen sulfosulfuroni hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan,
   sekä katsoo seuraavaa:
   
               (1)
            
            
               Tehoaineen sulfosulfuroni hyväksyntä, sellaisena kuin se on esitettynä komission täytäntöönpanoasetuksen (EU) N:o 540/2011 (2) liitteessä olevassa A osassa, päättyy 31 päivänä joulukuuta 2015.
            
         
               (2)
            
            
               Tehoaineen sulfosulfuroni neuvoston direktiivin 91/414/ETY (3) liitteeseen I sisällyttämisen uusimiseksi jätettiin komission asetuksen (EU) N:o 1141/2010 (4) 4 artiklan mukainen hakemus kyseisessä artiklassa säädetyssä määräajassa.
            
         
               (3)
            
            
               Hakija on toimittanut täydentävät asiakirja-aineistot asetuksen (EU) N:o 1141/2010 9 artiklan mukaisesti yhdessä kunkin toimitetun uuden tutkimuksen merkityksellisyyttä koskevan selvityksen kanssa. Esittelevä jäsenvaltio totesi hakemuksen täydelliseksi.
            
         
               (4)
            
            
               Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 31 päivänä toukokuuta 2013.
            
         
               (5)
            
            
               Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.
            
         
               (6)
            
            
               Elintarviketurvallisuusviranomainen ilmoitti 3 päivänä heinäkuuta 2014 komissiolle päätelmänsä siitä, voidaanko sulfosulfuronin odottaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti sulfosulfuronia koskevan tarkastelukertomuksen luonnoksen pysyvälle kasvi-, eläin-, elintarvike- ja rehukomitealle 12 päivänä joulukuuta 2014.
            
         
               (7)
            
            
               Asetuksen 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta. Kyseisten hyväksymiskriteerien katsotaan näin ollen täyttyvän.
            
         
               (8)
            
            
               Sulfosulfuronin hyväksynnän uusimista koskeva riskinarviointi perustuu rajalliseen määrään edustavia käyttötarkoituksia, jotka eivät kuitenkaan rajoita käyttötarkoituksia, joihin sulfosulfuronia sisältäville kasvinsuojeluaineille voidaan antaa lupa. Sen vuoksi ei ole aiheellista pitää voimassa rajoitusta käyttötarkoituksiin rikkakasvien torjunta-aineena.
            
         
               (9)
            
            
               Sen vuoksi on aiheellista uusia sulfosulfuronin hyväksyntä.
            
         
               (10)
            
            
               Asetuksen (EY) N:o 1107/2009 20 artiklan 3 kohdan mukaisesti yhdessä sen 13 artiklan 4 kohdan kanssa täytäntöönpanoasetuksen (EU) N:o 540/2011 liitettä olisi muutettava.
            
         
               (11)
            
            
               Tätä asetusta olisi sovellettava sitä päivää seuraavasta päivästä, jona tehoaineen sulfosulfuroni hyväksyntä päättyy, siten kuin johdanto-osan 1 kappaleessa mainitaan.
            
         
               (12)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksynnän uusiminen
   Uusitaan liitteessä I esitetyn tehoaineen sulfosulfuroni hyväksyntä kyseisessä liitteessä vahvistetuin edellytyksin.
   2 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
   3 artikla
   Voimaantulo ja soveltamispäivä
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2016.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä heinäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 309, 24.11.2009, s. 1.
   
      (2)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
   
      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).
   
      (4)  Komission asetus (EU) N:o 1141/2010, annettu 7 päivänä joulukuuta 2010, tehoaineiden toisen ryhmän neuvoston direktiivin 91/414/ETY liitteeseen I sisällyttämisen uusimista koskevan menettelyn vahvistamisesta ja kyseisiä aineita koskevan luettelon laatimisesta (EUVL L 322, 8.12.2010, s. 10).
   
      LIITE I
      
                  Nimi, tunnistenumero
               
               
                  IUPAC-nimi
               
               
                  Puhtaus (1)
                  
               
               
                  Hyväksymispäivä
               
               
                  Hyväksynnän päättymispäivä
               
               
                  Erityiset säännökset
               
            
                  Sulfosulfuroni
                  CAS-numero: 141776-32-1
                  CIPAC-numero: 601
               
               
                  1-(4,6-dimetoksipyrimidiini-2-yyli)-3-(2-etyylisulfonyyli-imidatso[1,2-a]pyridiini-3-yylisulfonyyli)urea
               
               
                  ≥ 980 g/kg
                  Seuraava merkityksellinen epäpuhtaus ei saa ylittää asetettua enimmäisarvoa teknisessä materiaalissa:
                  Fenoli: < 2 g/kg
               
               
                  1. tammikuuta 2016
               
               
                  31. joulukuuta 2030
               
               
                  Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon sulfosulfuronia koskevan tarkastelukertomuksen päätelmät ja erityisesti sen lisäykset I ja II.
                  Kokonaisarvioinnissa jäsenvaltioiden on kiinnitettävä erityistä huomiota
                  
                              —
                           
                           
                              pohjaveden suojeluun, kun ainetta käytetään alueilla, joilla on herkkä maaperä ja/tai epäsuotuisat ilmasto-olot,
                           
                        
                              —
                           
                           
                              riskiin, joka aiheutuu maaperän makro-organismeille, jotka eivät ole torjuttavia organismeja, lieroja lukuun ottamatta, muille kuin kohteena oleville maakasveille sekä vesieliöille.
                           
                        
            
         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.
   
   
      LIITE II
      Muutetaan täytäntöönpanoasetuksen (EU) N:o 540/2011 liite seuraavasti:
      
                  1)
               
               
                  Poistetaan A osassa oleva sulfosulfuronia koskeva kohta 32.
               
            
                  2)
               
               
                  Lisätään B osaan seuraava kohta:
                  
                               
                           
                           
                              Nimi, tunnistenumero
                           
                           
                              IUPAC-nimi
                           
                           
                              Puhtaus (1)
                              
                           
                           
                              Hyväksymispäivä
                           
                           
                              Hyväksynnän päättymispäivä
                           
                           
                              Erityiset säännökset
                           
                        
                              ”89
                           
                           
                              Sulfosulfuroni
                              CAS-numero: 141776-32-1
                              CIPAC-numero: 601
                           
                           
                              1-(4,6-dimetoksipyrimidiini-2-yyli)-3-(2-etyylisulfonyyli-imidatso[1,2-a]pyridiini-3-yylisulfonyyli)urea
                           
                           
                              ≥ 980 g/kg
                              Seuraava merkityksellinen epäpuhtaus ei saa ylittää asetettua enimmäisarvoa teknisessä materiaalissa:
                              Fenoli: < 2 g/kg
                           
                           
                              1. tammikuuta 2016
                           
                           
                              31. joulukuuta 2030
                           
                           
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon sulfosulfuronia koskevan tarkastelukertomuksen päätelmät ja erityisesti sen lisäykset I ja II.
                              Kokonaisarvioinnissa jäsenvaltioiden on kiinnitettävä erityistä huomiota
                              
                                          —
                                       
                                       
                                          pohjaveden suojeluun, kun ainetta käytetään alueilla, joilla on herkkä maaperä ja/tai epäsuotuisat ilmasto-olot,
                                       
                                    
                                          —
                                       
                                       
                                          riskiin, joka aiheutuu maaperän makro-organismeille, jotka eivät ole torjuttavia organismeja, lieroja lukuun ottamatta, muille kuin kohteena oleville maakasveille sekä vesieliöille.”
                                       
                                    
                        
            
         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.